Foto: Facebook/Voditeli Tashkenta 2017 yilning 11 iyul kuni Toshkent shahri hududida 8 ta yo‘l-transport hodisasi qayd etilgan. Mazkur yo‘l-transport hodisalarida 9 nafar shaxs tan jarohati olgan, 1 nafar shaxs vafot etgan. Bu haqda poytaxt IIBB xabar berdi. 2017 yilning 11 iyul kuni YPX inspektorlari tomonidan jami 1722 ta huquqbuzarliklar bo‘yicha ma’muriy bayonnomalar rasmiylashtirilgan bo‘lib, shulardan, 462 tasini qo‘pol turdagi, 26 tasini mast holda transport vositasini boshqarish tashkil etgan. Toshkent shahar IIBB YHXB kompyuterlashtirilgan boshqaruv tizimi tomonidan 2017 yil 11 iyul kuni jami 877 ta huquqbuzarliklar qayd etilgan bo‘lib, shulardan 433 tasini svetoforning taqiqlovchi chirog‘iga bo‘ysunmasdan harakatlanish, 444 tasini belgilangan me’yordan yuqori tezlikda harakatlanish tashkil etadi.